Γιάννης Μιγάδης

Ο Γιάννης Μιγάδης (1926–2017) ήταν Έλληνας ζωγράφος.

Βιογραφία
Γεννήθηκε στο Ηράκλειο Κρήτης. Σπούδασε ζωγραφική στην Ανωτάτη Σχολή Καλών Τεχνών, με καθηγητή τον Κωνσταντίνο Παρθένη  (1945 – 1951). Αργότερα σπούδασε σκηνογραφία και ενδυματολογία στο Παρίσι, στη Σχολή Ecole des Arts Decoratifs. Παρουσίασε έργα του σε ατομικές και ομαδικές εκθέσεις από το 1953 έως το 2008. Εργάστηκε παράλληλα στο Εθνικό Θέατρο, στο Κρατικό Θέατρο Βορείου Ελλάδος, όπως επίσης στον Ελληνικό και ξένο κινηματογράφο ως σκηνογράφος και ενδυματολόγος. Εικονογράφησε βιβλία, περιοδικά και ημερολόγια και δημοσίευσε άρθρα σε λογοτεχνικά και καλλιτεχνικά περιοδικά.

Υπήρξε μέλος του Επιμελητηρίου Εικαστικών Τεχνών Ελλάδος και του Διεθνούς Κέντρου Θεάτρου. Έργα του βρίσκονται στην Εθνική Πινακοθήκη-Μουσείο Αλεξάνδρου Σούτζου, στην Πινακοθήκη Πιερίδη, στο Μουσείο Βορρέ και σε άλλες δημόσιες και ιδιωτικές συλλογές στην Ελλάδα και το εξωτερικό.

Το 1998 βραβεύτηκε από την Ακαδημία Αθηνών για την καλλιτεχνική προσφορά, από την Ένωση Θεατρικών Συγγραφέων, το Θεατρικό Μουσείο, τη Λέσχη «Κνωσσός» των εν Αθήναις Ηρακλειωτών ενώ το 2007 τιμήθηκε με το «Βραβείο Νίκος Καζαντζάκης» από τον Δήμο Ηρακλείου.

Η τελευταία ατομική, αναδρομική του έκθεση έγινε στο Μουσείο Μπενάκη το 2008.

Απεβίωσε το 2017 στην Αθήνα.

Θεατρικές παραστάσεις
Κατάλογος ελληνικών θεατρικών παραστάσεων στις οποίες ο Μιγάδης εργάστηκε ως σκηνογράφος και ενδυματολόγος. 

 χρονική περίοδος παράσταση εταιρεία παραγωγής θέατρο Ελληνική Θεατρική Περίοδος 1955/1956 Βυσσινόκηπος Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Ελληνική Θεατρική Περίοδος 1958/1959 Η Ήρα και το παγώνι Ελεύθερο Θέατρο περιοδεία Ελληνική Θεατρική Περίοδος 1964/1965 Ένα καπέλο γεμάτο βροχή Πορεία (Α.Ε. Θεατρικών και Καλλιτεχνικών Επιχειρήσεων) Θέατρο Πορεία Ελληνική Θεατρική Περίοδος 1965/1966 Ο καπετάν Μιχάλης Ελληνικό Λαϊκό Θέατρο Μάνου Κατράκη Θέατρο Άλσος Ελληνική Θεατρική Περίοδος 1968/1969 Ο σοβαρός κύριος Ερνέστος Θίασος Ξένιας Καλογεροπούλου - Γιάννη Φέρτη Θέατρο Όρβο Ελληνική Θεατρική Περίοδος 1973/1974 Η θυσία του Αβραάμ Εταιρεία Θεάτρου Κρήτης περιοδεία Ελληνική Θεατρική Περίοδος 1989/1990 Μαχαίρι στο κόκκαλο Εθνικό Θέατρο της Ελλάδας Κτήριο Τσίλερ

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Πηγές
 Γιάννης Μιγάδης, Βικελαία Δημοτική Βιβλιοθήκη Ηρακλείου, 1994

Εξωτερικοί σύνδεσμοι
 Γιάννης Μιγάδης, ο Ηρακλειώτης ζωγράφος των ανθρώπων και των τοπίων

Παραπομπές

Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Κατηγορία:Έλληνες σκηνογράφοι